Nafarroako Parlamentuko Mahaiak, 2023ko urtarrilaren 30ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Mena Blasco jaunak aurkezturiko galdera, Kultur Ekintza Zerbitzuak arte eszenikoetako eta musikaletako hirugarren sektoreko eragile profesional eta entitateei zuzenduta eginiko deialdien ebazpenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 30ean

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioko foru parlamentari Carlos Mena Blasco jaunak, Legebiltzarreko Erregelamenduan ezarritakoaren babesean, honako galdera hau aurkeztu du, Nafarroako Gobernuak idatziz erantzun dezan:

Kultur Ekintza Zerbitzuak arte eszenikoetako eta musikaletako hirugarren sektoreko eragile profesional eta entitateei zuzenduta eginiko deialdien ebazpenei dagokienez, zer analisi egiten du Kultura eta Kirol Departamentuak?

Iruñean, 2023ko urtarrilaren 26an

Foru parlamentaria: Carlos Mena Blasco